// Møtedato:  08.03.2021

// Tilstede: Anders Nupen Hansen, SAFO/NHF (leder)

 Terje Erlandsen, FFO

 Arne Hunn FFO

 Grethe Fleischer, BSØ – Avdelingsleder

Synnøve Teppen Braastad – Gruppeleder Rådgivning og Utredning

Tor Opdahl – Gruppeleder Biladministrasjon

Tor Bergskaug- Gruppeleder Vedtak 1

Tina Fjeldsæter – Gruppeleder Vedtak 2

 Aud Kristiansen, BSØ - Saksbehandler Vedtak 2

// Referent: Aud Kristiansen

// Forfall: Anita Sjøstrøm, FFO

Atle Haglund, NHF

Irene Sanden, FFO

// Kopi til:  Bente Kaldheim, Juliette Fagerheim, Marit Stavnes Mørck, Ellen Braarud,

 Irene Johanna Samdal, Tor Brekken, Kristin Meås Bye, Roar Løken Lunder

**BRUKERUTVALGSMØTE PÅ BILOMRÅDET 26. OKTOBER 2020**

|  |  |  |
| --- | --- | --- |
| **Sak** | **Ansvarlig** | **Frist** |
| 1. **Godkjenning av agenda og referat fra forrige møte**

Agendaen ble godkjent og det var ingen kommentarer til møtereferatet  | Alle |  |
| 1. **Møteplan**

I 2021 avholdes 3 møter. Vi ser på behovet ut fra hvor mange saker som må tas opp. Enkelte møter kan utvides i tid eller avlyses.Møter videre i 2021:Mandag 14.06.2021 kl. 11:00 – 13:00Mandag 25.10.2021 kl. 11:00 – 13:00 Møtene holdes i regi av NAV Hjelpemiddelsentral Oslo, Bilsenter Østlandet (BSØ). På grunn av pandemien ble møtet 8. mars holdt digitalt på Teams. Sannsynligvis vil også møtet 14. juni bli holdt digitalt på Teams. Vi håper at møtet 25. oktober kan holdes på NAV Hjelpemiddelsentral Oslo. Alle, men især medlemmene fra brukerorganisasjonene, har ansvar for å konkretisere ønsker om innhold og saker. Innholdet må være i samsvar med mandatet for brukerutvalget. Her står formålet med møtene og rollene. Enkeltsaker skal ikke tas opp i møtet. Saker av politisk karakter bør tas opp på annen måte enn med BSØ. Sjekk med referater fra tidligere møter om temaet er tatt opp tidligere, før saker meldes inn. **Saker meldes** pr. e-post til Aud.Kristiansen@nav.no med kopi til Grethe.Fleischer@nav.no, når brukerrepresentantene er enige seg imellom – **to uker før møtedato**. | AlleAlle |   |
| 1. **Informasjon fra NAV**

**3.1 Omverdensanalyse** utarbeidet 2021 – se nav.no**Samfunnstrender mot 2035*** Svak befolkningsvekst og sterk aldring.
* Det betyr økning i utbetalinger av alderspensjon og at behovet for tekniske hjelpemidler vil øke med 40%.
* Sentralisering av befolkningen og aldring på landsbygda
* Raskere omstillingstakt
* Økte forventninger og muligheter
* Forventinger fra brukerne om koordinerte og tilpassede tjenester og service
* Brukerne vil selv velge kommunikasjonsform; telefon, møte, chat osv.
* Bedre digitale løsninger
	1. **Resultater for BSØ 2020**
* Søknadsinngangen bil gruppe 2 i 2020 var 286. Ferdige saker 238. Kun utstyr inn 362, utredet 577 (hadde restanser). Pandemien har påvirket mulighetene for utredning.
* Utlevert 203 biler i 2020 (206 i 2019)
* Leveringstiden har økt
* Saksbehandlingstiden fra søknad inn til forhåndstilsagn (FHT), er lik som før 2,5 måneder i gjennomsnitt. Den lange tiden skyldes at søknader ofte mangler opplysninger når de kommer inn.
* Tiden fra FHT til endelig vedtak har økt fordi utprøvinger har vært sterkt berørt av koronaen. Det har vært gjennomført flere digitale møter med bruker.
* Fra endeligvedtak til levering av bil tok det gjennomsnittlig 8,8 måneder i 2020. Dette skyldes at bilfabrikker har vært stengt, underleverandører har vært stengt, ombyggere har redusert åpningstid o.s.v.
* Gjennomsnittlig leveringstid var på 13,6 måneder (fra søknad kom inn til BSØ til alle papirer var i orden og bilen var ferdig ombygget og klar til utlevering). Noen få saker tar veldig lang tid, f.eks. brukere som skal ta førerkort først, behandling i Trygderetten osv.
* Leveringstider har også blitt lange p.g.a. utslippsregler i EU og VW har byttet modell på Caravelle.
* Noen brukere har fått gjenbruksbiler, og her er leveringstiden vesentlig kortere.
* BSØ har tett dialog med bilombyggere. 1 gang pr. måned det siste året.
* Det har kommet inn flere søknader om spesialutstyr enn foregående år.
* Det har vært langt flere reparasjoner på spesialutstyr enn foregående år. 2769 reparasjoner (periodisk ettersyn ligger i tallet)
* BSØ hadde 724 brukerkonsultasjoner siste året.
* Bilsentrene blir målt på **normtid (**80% av sakene fra søknad til vedtak)
* For **bil gruppe 1** er normen at 80 % av sakene skal ha vedtak innen 3 måneder. Her har BSØ nådd 79%.
* For **bil gruppe 2** er normen at 80 % av sakene skal ha endelig vedtak innen 4,5 måneder. 85% av gruppe 2-sakene våre hadde endelig vedtak innen 4,5 måneder.
* **Utleverte gruppe 2 biler i 2020**
	+ 51% av bilene er påsitterbiler
	+ 31% kjører selv
	+ 18% er barn
	+ 94% av bilen brukes i dagliglivet
	+ 6% av bilene brukes til og fra arbeid eller utdanning
	1. **Koronasituasjonen**
* BSØ hadde stengt for utprøvinger i mars og april og ved juletider i 2020.
* Fra februar 2021 har det vært 3 utprøvinger pr. dag.
* BSØ har gode smittevernrutiner og robot som desinfiserer utprøvingssenteret.
* Noen brukere må inn til bilsenteret for utprøving p.g.a. kjøreteknisk utstyr f.eks.
* Noen utprøvinger har foregått hos «lokal» ombygger.
* Saksbehandlerne har hatt hjemmekontor, men vært på kontoret på Økern en dag pr. uke for å håndtere fysisk post som gjeldsbrev osv.
* Bilombyggere holder digitale produktvisninger på Teams
* Kartleggingssamtaler med brukere holdes på telefon, videomøter osv.
* Det har vært avholdt digitale byggemøter med ombyggere
	1. **Billeveranser**
* Ny bilavtale vil gjelde fra høsten. Vi vet ikke hvilke biler som er med, hvilke leverandører eller om noen av bilene er elektriske.
* Det har vær problemer med å få ordrebekreftelser på når bilene kan leveres.
* Produksjonen har stoppet på fabrikkene i perioder og underleverandørene har leveringsproblemer.
* Bertel O. Steen har for tiden problemer med å levere elektrisk parkeringsbrems på Mercedes.
* Harald A. Møller leverer VW Caravelle på 16 uker pr. i dag. NAV sine biler blir ikke prioritert i leveringen til Norge.m80 biler er bestilt, men vi vet ikke når de kommer.
* **Nye EU-forordninger** som planlegges kan få konsekvenser for det å føre HC-bil på sikt. Norge har egne regler, men disse kan bli overstyrt. Noe spesialutstyr medfører å måtte fjerne f.eks. airbag. I dag undertegner brukerne på at de er klar over konsekvensene ved dette. Dette kan bli ulovlig.
* Slike forordninger er politisk styrt og kan ikke påvirkes av NAV. Brukerorganisasjonene bør imidlertid følge med og påvirke der de kan.
 | Grethe/ Synnøve/ Tina/Tor B. /Tor O. |  |
| 1. **Innmeldte saker fra organisasjonene**
	1. **Bør søknadsfristen forlenges?**

I dag er regelen at man kan søke om gjenanskaffelse av bil 3 måneder før den gamle bilen er 11 år (dagliglivet) eller 8 år og kjørt 150 000 km (arbeidslivet gr. 2). Bilsenteret vil fortsatt holde på denne regelen.* Bilsenteret har gjennomgående kort saksbehandlingstid (fra søknad inn til endelig vedtak).
* Det er når søknaden behandles at vi skal avgjøre om alle vilkårene fortsatt **ER** oppfylt.
* Av og til er leveringstiden etter vedtak lang, men det kan ikke påvirke.
* Om man fikk bil da man var i arbeid, men går over på pensjon før man kan få gjenanskaffelse, gjelder reglen for dagliglivet (dvs. gjenanskaffelse etter 11 år).
* Bilstønad skal revurderes for den som har fått bil til/fra arbeid og går ut av arbeidslivet.
* Bruker selv plikter å melde ifra til bilsenteret om dette.
	1. **Behov for stor bil - hva vektlegges**

Bilforskriftens § 5 omhandler valg av bil.* Rimeligste hensiktsmessige bil skal velges, fortrinnsvis gjenbruksbil.
* Bilen skal dekke brukers behov. NAV dekker ikke optimale løsninger. Kun det som er tilstrekkelig og nødvendig.
* Brukers forventninger samsvarer ikke alltid med det som nav mener er behovet.
* Formålet er viktig; arbeid/ utdanning eller det daglige liv. Ferie og fritidsreiser vektlegges lite.
* Dekker ikke bil som er større enn det som dekker formålet, f.eks. reise til og fra arbeid
* Brukers eget behov er avgjørende for bilvalget – ikke familiens
* De bilene som formidles i gruppe 2, er på rammeavtale – se hjelpemiddeldatabasen.no
* Brukers behov er basert på en helhetsvurdering: Er det behov for liten bil, mellomstor bil evt. med høyt tak eller stor bil?
* Adkomst bil, innvendig takhøyde, utsyn, forebygge belastningsskader hos pleier, høyde mellom lår og ratt, beredde på førerplass osv.
* Noen seter må vike hvis man må ha med mye hjelpemidler.
* Bruker kan kjøpe seg opp, men det må være en bil på avtale og fra samme leverandør som anbefalt.
	1. **Hva vil det si å være i arbeid?**
* Formålet er at personer med nedsatt funksjonsevne skal kunne forsørge seg selv med egen inntekt.
* Stønad skal sikre inntekt og kompensere for utgifter.
* Inntekt er det du innberetter til skattemyndighetene og betaler skatt av.
* Når vi beregner evt. egenandel ser vi på likningsopplysninger om alminnelig inntekt før særfradrag.
* Den som har 100% uføretrygd må tjene mer enn fribeløpet på 0,4G, slik at pensjonen kan reduseres eller falle helt bort.
* Den som mottar alderspensjon kan ikke få bil til og fra arbeid – selv om han er i arbeid ved siden av.
* Det er også et vilkår om at **transportbehovet** skal være reelt og betydelig.
* Dersom man ikke har reiser til og fra arbeidsplassen, fyller man ikke vilkåret for bil i arbeid

 **4.4 Manglende EU-kontroll*** Statens vegvesen følger opp først og fremst.
* Dersom bilen ikke er EU-godkjent, så er ikke bilen lovlig å kjøre. Da kan ikke stønaden brukes til formålet og NAV kan varsle om revurdering.
* NAV Økonomitjeneste følger opp
* Bruker bør fortrinnsvis skaffe seg hjelp til å foreta EU-kontrollen. Evt. gjøre avtale med Statens vegvesen om utsettelse ved langvarig sykehusopphold e.l.
 | Tina/Synnøve/Tor O./Tor B. |  |
| 1. **Neste møte**

Mandag 14. juni 2021 kl 11:00 – 13:00**Frist innmelding av saker innen**Mandag 31. mai 2021**Frist utsendelse av agenda:**Mandag 7. juni 2021 | Alle | 14.06.21 |